CELEX: 32022D0498
Language: lt
Date: 2022-03-22 00:00:00
Title: Komisijos įgyvendinimo sprendimas (ES) 2022/498 2022 m. kovo 22 d. kuriuo dėl griūties vietos švyturių, palydovinių Žemės stočių ir sistemų, sausumos mobiliųjų Žemės stočių, jūrinių mobiliųjų Žemės stočių, IMT korinių tinklų įrangos, fiksuotojo radijo ryšio sistemų, skaitmeninių antžeminių TV siųstuvų, orlaivyje esančių mobiliojo ryšio sistemų, didelio skaičiaus gigabitų per sekundę spartos radijo ryšio įrangos, radijo transliacijos imtuvų, garsinio dažnio indukcinių kilpų valdiklių, pirminių apžvalgos radarų ir TETRA radijo ryšio įrangos darniųjų standartų iš dalies keičiamas Įgyvendinimo sprendimas (ES) 2020/167 (Tekstas svarbus EEE)

2022 3 29   
               
               
                  LT
               
               
                  Europos Sąjungos oficialusis leidinys
               
               
                  L 101/34
               
            
         KOMISIJOS ĮGYVENDINIMO SPRENDIMAS (ES) 2022/498
         2022 m. kovo 22 d.
         kuriuo dėl griūties vietos švyturių, palydovinių Žemės stočių ir sistemų, sausumos mobiliųjų Žemės stočių, jūrinių mobiliųjų Žemės stočių, IMT korinių tinklų įrangos, fiksuotojo radijo ryšio sistemų, skaitmeninių antžeminių TV siųstuvų, orlaivyje esančių mobiliojo ryšio sistemų, didelio skaičiaus gigabitų per sekundę spartos radijo ryšio įrangos, radijo transliacijos imtuvų, garsinio dažnio indukcinių kilpų valdiklių, pirminių apžvalgos radarų ir TETRA radijo ryšio įrangos darniųjų standartų iš dalies keičiamas Įgyvendinimo sprendimas (ES) 2020/167
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     remiantis Europos Parlamento ir Tarybos direktyvos 2014/53/ES (2) 16 straipsniu, daroma prielaida, kad radijo ryšio įrenginiai, atitinkantys darniuosius standartus arba jų dalis, kurių nuorodos yra paskelbtos Europos Sąjungos oficialiajame leidinyje, atitinka tos direktyvos 3 straipsnyje nustatytus esminius reikalavimus, kuriuos apima tie standartai ar jų dalys;
                  
               
                     (2)
                  
                  
                     Įgyvendinimo sprendimu C(2015) 5376 (3) Komisija Europos elektrotechnikos standartizacijos komitetui (Cenelec) ir Europos telekomunikacijų standartų institutui (ETSI) pateikė prašymą parengti ir peržiūrėti radijo ryšio įrenginių darniuosius standartus įgyvendinant Direktyvą 2014/53/ES (toliau – prašymas);
                  
               
                     (3)
                  
                  
                     remdamasis prašymu, ETSI parengė šiuos naujus darniuosius standartus: EN 300 718–1 V2.2.1 dėl griūties vietos švyturių, EN 303 345–3 V1.1.1 ir EN 303 345–4 V1.1.1 dėl radijo transliacijos imtuvų, EN 303 348 V1.2.1 dėl garsinio dažnio indukcinių kilpų valdiklių, EN 303 364–2 V1.1.1 dėl pirminių apžvalgos radarų, EN 303 372–1 V1.2.1, EN 303 372–2 V1.2.1, EN 303 413 V1.2.1, EN 303 980 V1.2.1 ir EN 303 981 V1.2.1 dėl palydovinių Žemės stočių ir sistemų ir EN 303 758 V1.1.1 dėl TETRA radijo ryšio įrangos;
                  
               
                     (4)
                  
                  
                     remdamasis prašymu, ETSI peržiūrėjo šiuos darniuosius standartus: EN 301 444 V2.1.2, EN 301 908–15 V11.1.2, EN 302 296–2 V1.2.1, EN 302 480 V2.1.2 ir EN 302 567 V1.2.1, kurių nuorodos Komisijos komunikatu 2018/C 326/04 (4) paskelbtos Europos Sąjungos oficialiojo leidinio C serijoje. Atitinkamai buvo priimti šie peržiūrėti darnieji standartai: EN 301 444 V2.2.1 dėl palydovinių Žemės stočių ir sistemų, EN 301 908–15 V15.1.1 dėl IMT korinių tinklų, EN 302 296 V2.2.1 dėl skaitmeninių antžeminių TV siųstuvų, EN 302 480 V2.2.1 dėl orlaivyje esančių mobiliojo ryšio sistemų ir EN 302 567 V2.2.1 dėl didelio skaičiaus gigabitų per sekundę spartos radijo ryšio įrangos;
                  
               
                     (5)
                  
                  
                     remdamasis prašymu, ETSI taip pat peržiūrėjo šiuos darniuosius standartus dėl IMT korinių tinklų: EN 301 908–1 V13.1.1, EN 30 1908–14 V13.1.1 ir EN 301 908–18 V13.1.1, kurių nuorodos įtrauktos į Komisijos įgyvendinimo sprendimo (ES) 2020/167 (5) I priedą. Atitinkamai buvo priimti šie peržiūrėti darnieji standartai: EN 301 908–1 V15.1.1, EN 301 908–14 V15.1.1 ir EN 301 908–18 V15.1.1. Be to, ETSI peržiūrėjo darnųjį standartą EN 302 217–2 V3.2.2 dėl fiksuotojo radijo ryšio sistemų, kurio nuoroda įtraukta į Įgyvendinimo sprendimo (ES) 2020/167 II priedą. Atitinkamai buvo priimtas peržiūrėtas darnusis standartas EN 302 217–2 V3.3.1;
                  
               
                     (6)
                  
                  
                     Komisija kartu su ETSI įvertino, ar tie nauji ir peržiūrėti darnieji standartai atitinka prašymą;
                  
               
                     (7)
                  
                  
                     darnieji standartai EN 301 908–14 V15.1.1, EN 301 908–15 V15.1.1, EN 301 908–18 V15.1.1, EN 302 217–2 V3.3.1, EN 302 480 V2.2.1, EN 302 567 V2.2.1, EN 303 345–3 V1.1.1, EN 303 345–4 V1.1.1, EN 303 348 V1.2.1, EN 303 372–2 V1.2.1, EN 303 413 V1.2.1 ir EN 303 758 V1.1.1 atitinka esminius tų įrenginių saugos reikalavimus, kurie nustatyti Direktyvos 2014/53/ES 3 straipsnyje. Todėl tų standartų nuorodas tikslinga paskelbti Europos Sąjungos oficialiajame leidinyje;
                  
               
                     (8)
                  
                  
                     darniojo standarto EN 300 718–1 V2.2.1 5.1.3.1 punkto paskutiniame sakinyje nenurodytos visos tikrinimo mechanizmų sąlygos, todėl sudaromos sąlygos subjektyviai aiškinti jame nustatytas specifikacijas. Be to, jame nenustatyti reikalavimai, susiję su klaidingo atsako atmetimu – tai yra imtuvo parametras, kuris gali būti susijęs su žalingųjų trikdžių atsiradimu. Todėl nuoroda į tą darnųjį standartą turėtų būti skelbiama Europos Sąjungos oficialiajame leidinyje nustačius apribojimą;
                  
               
                     (9)
                  
                  
                     darniojo standarto EN 301 444 V2.2.1 5.2.1 punkto antroje pastraipoje nenurodyti jame nustatytų specifikacijų atitikties tikrinimo kriterijai, todėl atsiranda rezultatų neapibrėžtumas. Be to, 5.2.2.3.1 punkte pateikiamos įrangos montavimo specifikacijos, o tai nėra darniojo standarto tikslas. Galiausiai 5.2.3 punkto pirmoje pastraipoje, 5.2.4 punkto pirmoje pastraipoje ir 5.2.5 punkto pirmoje pastraipoje gamintojui leidžiama modifikuoti įrangą bandymų tikslais, o tai gali lemti netikslius rezultatus ir gali atsirasti didelis neapibrėžtumas. Todėl nuoroda į tą darnųjį standartą turėtų būti skelbiama Europos Sąjungos oficialiajame leidinyje nustačius apribojimą;
                  
               
                     (10)
                  
                  
                     darniojo standarto EN 301 908–1 V15.1.1. 5.3.2.1 punkto 3 pastaboje gamintojui leidžiama pasirinkti alternatyvų bandymo metodą, nei nustatyta tame standarte. Tai gali lemti skirtingus bandymų rezultatus ir atsiranda teisinis netikrumas. Todėl nuoroda į tą darnųjį standartą turėtų būti skelbiama Europos Sąjungos oficialiajame leidinyje nustačius apribojimą;
                  
               
                     (11)
                  
                  
                     darniojo standarto EN 302 296 V2.2.1 5.4.2.5 punkte aprašoma netiksli bandymo sąranka naudojant sukabinimo įtaisą, todėl atsiranda didelis neapibrėžtumas aiškinant rezultatus. Todėl nuoroda į tą darnųjį standartą turėtų būti skelbiama Europos Sąjungos oficialiajame leidinyje nustačius apribojimą;
                  
               
                     (12)
                  
                  
                     darniojo standarto EN 303 364–2 V1.1.1 4.2.1.4 ir 5.3.1.5 punktuose aprašomas konkretus galios perdavimo tarp siųstuvo ir antenos scenarijus naudojant WR284/WG10/R32 bangolaidžius, o tai reiškia, kad jis apima tik dalį esminių reikalavimų taikymo srities, kuriai jis skirtas. Todėl nuoroda į tą darnųjį standartą turėtų būti skelbiama Europos Sąjungos oficialiajame leidinyje nustačius apribojimą;
                  
               
                     (13)
                  
                  
                     darniojo standarto EN 303 372–1 V1.2.1 4.3.5 punkte nustatyta, kad jis netaikomas tam tikromis techninėmis sąlygomis, kuriomis nenumatyta jokių žalingųjų trukdžių mažinimo priemonių. Dėl to gali atsirasti žalingųjų trukdžių palydoviniams tinklams ir kitoms paslaugoms. Todėl nuoroda į tą darnųjį standartą turėtų būti skelbiama Europos Sąjungos oficialiajame leidinyje nustačius apribojimą;
                  
               
                     (14)
                  
                  
                     darniojo standarto EN 303 980 V1.2.1. 6.1.1 punkto antrame sakinyje gamintojui leidžiama pasirinkti alternatyvų bandymo metodą, nei nustatyta tame standarte. Tai gali lemti skirtingus bandymų rezultatus ir gali atsirasti teisinis netikrumas. Todėl nuoroda į tą darnųjį standartą turėtų būti skelbiama Europos Sąjungos oficialiajame leidinyje nustačius apribojimą;
                  
               
                     (15)
                  
                  
                     darniojo standarto EN 303 981 V1.2.1. 6.1.1 punkto antrame sakinyje gamintojui leidžiama pasirinkti alternatyvų bandymo metodą, nei nustatyta tame standarte. Tai gali lemti skirtingus bandymų rezultatus ir gali atsirasti teisinis netikrumas. Todėl nuoroda į tą darnųjį standartą turėtų būti skelbiama Europos Sąjungos oficialiajame leidinyje nustačius apribojimą;
                  
               
                     (16)
                  
                  
                     Įgyvendinimo sprendimo (ES) 2020/167 I priede pateikiamos radijo ryšio įrenginių darniųjų standartų, parengtų siekiant užtikrinti Direktyvos 2014/53/ES įgyvendinimą, nuorodos, paskelbtos Europos Sąjungos oficialiajame leidinyje, o to Įgyvendinimo sprendimo II priede pateikiamos tų darniųjų standartų nuorodos, kurios paskelbtos Europos Sąjungos oficialiajame leidinyje nustačius apribojimą;
                  
               
                     (17)
                  
                  
                     siekiant užtikrinti, kad darniųjų standartų, parengtų siekiant užtikrinti Direktyvos 2014/53/ES įgyvendinimą, nuorodos būtų pateiktos viename akte, darniųjų standartų EN 301 908–14 V15.1.1, EN 301 908–15 V15.1.1, EN 301 908–18 V15.1.1, EN 302 217–2 V3.3.1, EN 302 480 V2.2.1, EN 302 567 V2.2.1, EN 303 345–3 V1.1.1, EN 303 345–4 V1.1.1, EN 303 348 V1.2.1, EN 303 372–2 V1.2.1, EN 303 413 V1.2.1 ir EN 303 758 V1.1.1 nuorodos turėtų būti įtrauktos į Įgyvendinimo sprendimo (ES) 2020/167 I priedą, o darniųjų standartų EN 300 718–1 V2.2.1, EN 301 444 V2.2.1, EN 301 908–1 V15.1.1, EN 302 296 V2.2.1, EN 303 364–2 V1.1.1, EN 303 372–1 V1.2.1, EN 303 980 V1.2.1 ir EN 303 981 V1.2.1 nuorodos turėtų būti įtrauktos į to Įgyvendinimo sprendimo II priedą;
                  
               
                     (18)
                  
                  
                     darniaisiais standartais EN 301 444 V2.2.1, EN 301 908–1 V15.1.1, EN 301 908–14 V15.1.1, EN 301 908–15 V15.1.1, EN 301 908–18 V15.1.1, EN 302 217–2 V3.3.1, EN 302 296 V2.2.1, EN 302 480 V2.2.1 ir EN 302 567 V2.2.1 pakeičiami atitinkamai darnieji standartai EN 301 444 V2.1.2, EN 301 908–1 V13.1.1, EN 301 908–14 V13.1.1, EN 301 908–15 V11.1.2, EN 301 908–18 V13.1.1, EN 302 217–2 V3.2.2, EN 302 296–2 V1.2.1, EN 302 480 V2.1.2 ir EN 302 567 V1.2;
                  
               
                     (19)
                  
                  
                     todėl iš Europos Sąjungos oficialiojo leidinio C serijos (6) būtina išbraukti darniųjų standartų EN 301 444 V2.1.2, EN 301 908–15 V11.1.2, EN 302 296–2 V1.2.1, EN 302 480 V2.1.2 ir EN 302 567 V1.2.1 nuorodas. Įgyvendinimo sprendimo (ES) 2020/167 III priede pateikiamos radijo ryšio įrenginių darniųjų standartų, parengtų siekiant užtikrinti Direktyvos 2014/53/ES įgyvendinimą, nuorodos, kurios išbraukiamos iš Europos Sąjungos oficialiojo leidinio C serijos. Todėl tikslinga šias nuorodas įtraukti į tą priedą;
                  
               
                     (20)
                  
                  
                     taip pat iš Europos Sąjungos oficialiojo leidinio L serijos būtina išbraukti darniųjų standartų EN 301 908–1 V13.1.1, EN 301 908–14 V13.1.1, EN 301 908–18 V13.1.1 ir EN 302 217–2 V3.2.2 nuorodas. Todėl tikslinga iš Įgyvendinimo sprendimo (ES) 2020/167 I ir II priedų išbraukti tas nuorodas;
                  
               
                     (21)
                  
                  
                     siekiant suteikti gamintojams pakankamai laiko pasirengti taikyti darniuosius standartus EN 301 444 V2.2.1, EN 301 908–1 V15.1.1, EN 301 908–14 V15.1.1, EN 301 908–15 V15.1.1, EN 301 908–18 V15.1.1, EN 302 217–2 V3.3.1, EN 302 296 V2.2.1, EN 302 480 V2.2.1 ir EN 302 567 V2.2.1, būtina atidėti darniųjų standartų EN 301 444 V2.1.2, EN 301 908–1 V13.1.1, EN 301 908–14 V13.1.1, EN 301 908–15 V11.1.2, EN 301 908–18 V13.1.1, EN 302 217–2 V3.2.2, EN 302 296–2 V1.2.1, EN 302 480 V2.1.2 ir EN 302 567 V1.2.1 nuorodų panaikinimą;
                  
               
                     (22)
                  
                  
                     todėl Įgyvendinimo sprendimas (ES) 2020/167 turėtų būti atitinkamai iš dalies pakeistas;
                  
               
                     (23)
                  
                  
                     atitiktis darniajam standartui prielaidą dėl atitikties Sąjungos derinamuosiuose teisės aktuose nustatytiems atitinkamiems esminiams reikalavimams leidžia daryti nuo to darniojo standarto nuorodos paskelbimo Europos Sąjungos oficialiajame leidinyje dienos. Todėl šis sprendimas turėtų įsigalioti skubos tvarka,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimas (ES) 2020/167 iš dalies keičiamas taip:
            
                        1)
                     
                     
                        I priedas iš dalies keičiamas pagal šio sprendimo I priedą;
                     
                  
                        2)
                     
                     
                        II priedas iš dalies keičiamas pagal šio sprendimo II priedą;
                     
                  
                        3)
                     
                     
                        III priedas iš dalies keičiamas pagal šio sprendimo III priedą.
                     
                  
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2022 m. kovo 22 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 2012 11 14, p. 12.
         
            (2)  2014 m. balandžio 16 d. Europos Parlamento ir Tarybos direktyva 2014/53/ES dėl valstybių narių įstatymų, susijusių su radijo įrenginių tiekimu rinkai, suderinimo, kuria panaikinama Direktyva 1999/5/EB (OL L 153, 2014 5 22, p. 62).
         
            (3)  2015 m. rugpjūčio 4 d. Komisijos įgyvendinimo sprendimas C(2015) 5376 dėl Europos elektrotechnikos standartizacijos komitetui ir Europos telekomunikacijų standartizacijos institutui teikiamo prašymo dėl radijo įrenginių standartizacijos, padedant įgyvendinti Europos Parlamento ir Tarybos direktyvą 2014/53/ES.
         
            (4)  Komisijos komunikatas, parengtas įgyvendinant Europos Parlamento ir Tarybos direktyvą 1999/5/EB dėl radijo ryšio įrenginių ir telekomunikacijų galinių įrenginių bei abipusio jų atitikties pripažinimo ir Europos Parlamento ir Tarybos direktyvą 2014/53/ES dėl valstybių narių įstatymų, susijusių su radijo įrenginių tiekimu rinkai, suderinimo, kuria panaikinama Direktyva 1999/5/EB (Darniųjų standartų pavadinimų ir nuorodinių žymenų skelbimas pagal Sąjungos derinimo teisės aktus) (OL C 326, 2018 9 14, p. 114).
         
            (5)  2020 m. vasario 5 d. Komisijos įgyvendinimo sprendimas (ES) 2020/167 dėl darniųjų radijo ryšio įrenginių standartų, parengtų įgyvendinant Europos Parlamento ir Tarybos direktyvą 2014/53/ES (OL L 34, 2020 2 6, p. 46).
         
            (6)  OL C 326, 2018 9 14, p. 114.
      
      
         
            I PRIEDAS
            Įgyvendinimo sprendimo (ES) 2020/167 I priedas iš dalies keičiamas taip:
            
                        1)
                     
                     
                        4 įrašas išbraukiamas;
                     
                  
                        2)
                     
                     
                        įterpiamas 4a įrašas:
                        
                                    „4a.
                                 
                                 
                                    EN 301 908-15 V15.1.1
                                    IMT koriniai tinklai. Prieigos prie radijo ryšio spektro darnusis standartas. 15 dalis. Išplėtoto universalaus antžeminio magistralinio radijo ryšio prieigos (E-UTRA FDD) kartotuvai“
                                 
                              
                  
                        3)
                     
                     
                        6 įrašas išbraukiamas;
                     
                  
                        4)
                     
                     
                        įterpiamas 6a įrašas:
                        
                                    „6a.
                                 
                                 
                                    EN 301 908-14 V15.1.1
                                    IMT koriniai tinklai. Prieigos prie radijo ryšio spektro darnusis standartas. 14 dalis. Išplėtoto universalaus antžeminio magistralinio radijo ryšio prieigos (E-UTRA) bazinės stotys (BS)“
                                 
                              
                  
                        5)
                     
                     
                        7 įrašas išbraukiamas;
                     
                  
                        6)
                     
                     
                        įterpiamas 7a įrašas:
                        
                                    „7a.
                                 
                                 
                                    EN 301 908-18 V15.1.1
                                    IMT koriniai tinklai. Prieigos prie radijo ryšio spektro darnusis standartas. 18 dalis. E-UTRA, UTRA ir GSM/EDGE daugiastandarčio radijo ryšio (MSR) bazinės stotys (BS); 15 leidimas“
                                 
                              
                  
                        7)
                     
                     
                        įterpiami šie įrašai:
                        
                                    
                                       Nr.
                                    
                                 
                                 
                                    
                                       Standarto nuoroda
                                    
                                 
                              
                                    „12.
                                 
                                 
                                    EN 302 217-2 V3.3.1
                                    Fiksuotojo radijo ryšio sistemos. Charakteristikos ir reikalavimai, keliami tiesioginio ryšio įrenginiams ir antenoms. 2 dalis. Skaitmeninės sistemos, veikiančios nuo 1 GHz iki 86 GHz dažnių juostose. Prieigos prie radijo ryšio spektro darnusis standartas
                                 
                              
                                    13.
                                 
                                 
                                    EN 302 480 V2.2.1
                                    Orlaivyje esančios mobiliojo ryšio (MCOBA) sistemos. Prieigos prie radijo ryšio spektro darnusis standartas
                                 
                              
                                    14.
                                 
                                 
                                    EN 302 567 V2.2.1
                                    60 GHz dažnių juostoje veikianti gigabitinė daugkartinės prieigos radijo ryšio įranga
                                 
                              
                                    15.
                                 
                                 
                                    EN 303 345-3 V1.1.1
                                    Radijo transliacijos imtuvai. 3 dalis. FM transliacijos tarnyba.
                                 
                              
                                    16.
                                 
                                 
                                    EN 303 345-4 V1.1.1
                                    Radijo transliacijos imtuvai. 4 dalis. DAB transliacijos tarnyba.
                                 
                              
                                    17.
                                 
                                 
                                    EN 303 348 V1.2.1
                                    Garsinio dažnio indukcinių kilpų valdikliai iki 45 A, veikiantys nuo 10 Hz iki 9 kHz dažnių srityje
                                 
                              
                                    18.
                                 
                                 
                                    EN 303 372-2 V1.2.1
                                    Palydovinės Žemės stotys ir sistemos (PŽSS). Palydovinio transliavimo priėmimo įranga. 2 dalis. Vidaus blokas
                                 
                              
                                    19.
                                 
                                 
                                    EN 303 413 V1.2.1
                                    Palydovinės Žemės stotys ir sistemos (PŽSS). Pasaulinės navigacinės palydovinės sistemos (GNSS) imtuvai. Radijo ryšio įranga, veikianti nuo 1 164  MHz iki 1 300  MHz ir nuo 1 559  MHz iki 1 610  MHz dažnių juostose
                                 
                              
                                    20.
                                 
                                 
                                    EN 303 758 V1.1.1
                                    TETRA radijo ryšio įranga, veikianti 25 kHz, 50 kHz, 100 kHz arba 150 kHz dažnių juostos pločio kanaluose ir naudojanti kintamą gaubtinę moduliaciją.“
                                 
                              
                  
      
      
         
            II PRIEDAS
            Įgyvendinimo sprendimo (ES) 2020/167 II priedas iš dalies keičiamas taip:
            
                        1)
                     
                     
                        5 įrašas išbraukiamas;
                     
                  
                        2)
                     
                     
                        įterpiami šie įrašai:
                        
                                    
                                       Nr.
                                    
                                 
                                 
                                    
                                       Standarto nuoroda
                                    
                                 
                              
                                    „14.
                                 
                                 
                                    EN 300 718-1 V2.2.1
                                    Griūties vietos švyturiai, veikiantys 457 kHz dažniu. Siųstuvų ir imtuvų sistemos. 1 dalis. Prieigos prie radijo ryšio spektro darnusis standartas
                                    
                                       1 pastaba. Atitiktis šiam darniajam standartui nėra atitikties Direktyvos 2014/53/ES 3 straipsnio 2 dalyje nustatytiems esminiams reikalavimams prielaida, jei taikomas šio standarto 5.1.3.1 punkto paskutinis sakinys.
                                    
                                       2 pastaba. Šis darnusis standartas nėra atitikties prielaida dėl klaidingo atsako atmetimo.
                                 
                              
                                    15.
                                 
                                 
                                    EN 301 444 V2.2.1
                                    Palydovinės Žemės stotys ir sistemos (PŽSS). Sausumos mobiliosios Žemės stotys (SMŽS) ir jūrinės mobiliosios Žemės stotys (JMŽS), perduodančios kalbinius signalus ir (arba) duomenis ir veikiančios 1,5 GHz bei 1,6 GHz dažnių juostose
                                    
                                       Pastaba. Atitiktis šiam darniajam standartui nėra atitikties Direktyvos 2014/53/ES 3 straipsnio 2 dalyje nustatytam esminiam reikalavimui prielaida, jei taikoma kuri nors iš šių sąlygų:
                                    
                                                (a)
                                             
                                             
                                                šio standarto 5.2.1 punkto antra pastraipa;
                                             
                                          
                                                (b)
                                             
                                             
                                                to standarto 5.2.2.3.1 punktas;
                                             
                                          
                                                (c)
                                             
                                             
                                                šio standarto 5.2.3 punkto pirma pastraipa;
                                             
                                          
                                                (d)
                                             
                                             
                                                šio standarto 5.2.4 punkto pirma pastraipa;
                                             
                                          
                                                (e)
                                             
                                             
                                                šio standarto 5.2.5 punkto pirma pastraipa.
                                             
                                          
                              
                                    16.
                                 
                                 
                                    EN 301 908-1 V15.1.1
                                    IMT koriniai tinklai. Prieigos prie radijo ryšio spektro darnusis standartas. 1 dalis. Įvadas ir bendrieji reikalavimai
                                    
                                       Pastaba. Atitiktis šiam darniajam standartui nėra atitikties Direktyvos 2014/53/ES 3 straipsnio 2 dalyje nustatytiems esminiams reikalavimams prielaida, jei taikoma šio standarto 5.3.2.1 punkto 3 pastaba.
                                 
                              
                                    17.
                                 
                                 
                                    EN 302 296 V2.2.1
                                    Skaitmeniniai antžeminiai TV siųstuvai
                                    
                                       Pastaba. Atitiktis šiam darniajam standartui nėra atitikties Direktyvos 2014/53/ES 3 straipsnio 2 dalyje nustatytiems esminiams reikalavimams prielaida, jei naudojamas sukabinimo įtaisas su bandymo sąranka, aprašyta šio standarto 5.4.2.5 punkte.
                                 
                              
                                    18.
                                 
                                 
                                    EN 303 364-2 V1.1.1
                                    Pirminiai apžvalgos radarai (PSR). Prieigos prie radijo ryšio spektro darnusis standartas. 2 dalis. Skrydžių valdymo (ATC) PSR jutikliai, veikiantys nuo 2 700  MHz iki 3 100  MHz dažnių diapazone (S juosta)
                                    
                                       Pastaba. Kalbant apie šio darniojo standarto 4.2.1.4 ir 5.3.1.5 punktus, atitiktis šiam darniajam standartui nėra atitikties Direktyvos 2014/53/ES 3 straipsnio 2 dalyje nustatytam esminiam reikalavimui, taikomam įrangai nenaudojant WR284/WG10/R32 bangolaidžių galiai tarp siųstuvo ir antenos perduoti, prielaida.
                                 
                              
                                    19.
                                 
                                 
                                    EN 303 372-1 V1.2.1
                                    Palydovinės Žemės stotys ir sistemos (PŽSS). Palydovinio transliavimo priėmimo įranga. 1 dalis. Išorės blokas, priimantis nuo 10,7 GHz iki 12,75 GHz dažnių juostoje
                                    
                                       Pastaba. Atitiktis šiam darniajam standartui nėra atitikties Direktyvos 2014/53/ES 3 straipsnio 2 dalyje nustatytiems esminiams reikalavimams prielaida, jei taikomas šio standarto 4.3.5 punkto šis sakinys: „Šis reikalavimas netaikomas, jei ODU suprojektuotas konkrečiam palydoviniam tinklui, kuris naudoja abi poliarizacijas.“
                                 
                              
                                    20.
                                 
                                 
                                    EN 303 980 V1.2.1
                                    Palydovinės Žemės stotys ir sistemos (PŽSS). Stacionarios ir judančios Žemės stotys, siunčiančios signalus į ne geostacionariosios orbitos palydovų sistemas nuo 11 GHz iki 14 GHz dažnių juostose.
                                    
                                       Pastaba. Atitiktis šiam darniajam standartui nėra atitikties Direktyvos 2014/53/ES 3 straipsnio 2 dalyje nustatytiems esminiams reikalavimams prielaida, jei taikomas šio standarto 6.1.1 punkto antras sakinys.
                                 
                              
                                    21.
                                 
                                 
                                    EN 303 981 V1.2.1
                                    Palydovinės Žemės stotys ir sistemos (PŽSS). Stacionarios ir judančios plačios dažnių juostos Žemės stotys, palaikančios ryšį su negeostacionariosiomis palydovinėmis sistemomis nuo 11 GHz iki 14 GHz dažnių juostose.
                                    
                                       Pastaba. Atitiktis šiam darniajam standartui nėra atitikties Direktyvos 2014/53/ES 3 straipsnio 2 dalyje nustatytiems esminiams reikalavimams prielaida, jei taikomas šio standarto 6.1.1 punkto antras sakinys.“
                                 
                              
                  
      
      
         
            III PRIEDAS
            Įgyvendinimo sprendimo (ES) 2020/167 III priede įterpiami šie įrašai:
            
               
                           
                              Nr.
                           
                        
                        
                           
                              Standarto nuoroda
                           
                        
                        
                           
                              Panaikinimo data
                           
                        
                     
                           „22.
                        
                        
                           EN 301 444 V2.1.2
                           Palydovinės Žemės stotys ir sistemos (PŽSS). Sausumos mobiliųjų Žemės stočių, skirtų balsui ir (arba) duomenims perduoti, veikiančių 1,5 GHz ir 1,6 GHz dažnių juostose, darnusis standartas, apimantis Direktyvos 2014/53/ES 3.2 straipsnio esminius reikalavimus
                        
                        
                           2023 m. rugsėjo 29 d.
                        
                     
                           23.
                        
                        
                           EN 301 908-1 V13.1.1
                           IMT koriniai tinklai. Prieigos prie radijo ryšio spektro darnusis standartas. 1 dalis. Įvadas ir bendrieji reikalavimai
                        
                        
                           2023 m. rugsėjo 29 d.
                        
                     
                           24.
                        
                        
                           EN 301 908-14 V13.1.1
                           IMT koriniai tinklai. Prieigos prie radijo ryšio spektro darnusis standartas. 14 dalis. Išplėtoto universalaus antžeminio magistralinio radijo ryšio prieigos (E-UTRA) bazinės stotys (BS)
                        
                        
                           2023 m. rugsėjo 29 d.
                        
                     
                           25.
                        
                        
                           EN 301 908-15 V11.1.2
                           IMT koriniai tinklai. Darnusis standartas, apimantis Direktyvos 2014/53/ES 3.2 straipsnio esminius reikalavimus. 15 dalis. Išplėtoto universalaus antžeminio magistralinio radijo ryšio prieigos (E-UTRA FDD) kartotuvai
                        
                        
                           2023 m. rugsėjo 29 d.
                        
                     
                           26.
                        
                        
                           EN 301 908-18 V13.1.1
                           IMT koriniai tinklai. Prieigos prie radijo ryšio spektro darnusis standartas. 18 dalis. E-UTRA, UTRA ir GSM/EDGE daugiastandarčio radijo ryšio (MSR) bazinės stotys (BS)
                        
                        
                           2023 m. rugsėjo 29 d.
                        
                     
                           27.
                        
                        
                           EN 302 217-2 V3.2.2
                           Fiksuotojo radijo ryšio sistemos. Charakteristikos ir reikalavimai, keliami tiesioginio ryšio įrenginiams ir antenoms. 2 dalis. Skaitmeninės sistemos, veikiančios nuo 1 GHz iki 86 GHz dažnių juostose. Prieigos prie radijo ryšio spektro darnusis standartas
                        
                        
                           2023 m. rugsėjo 29 d.
                        
                     
                           28.
                        
                        
                           EN 302 296-2 V1.2.1
                           Elektromagnetinio suderinamumo ir radijo dažnių spektro dalykai. Antžeminės skaitmeninės televizijos laidų transliavimo tarnybos perdavimo įrenginiai (DVB-T). 2 dalis. Darnusis Europos standartas, apimantis Direktyvos 1999/5/EB 3.2 straipsnio esminius reikalavimus
                        
                        
                           2023 m. rugsėjo 29 d.
                        
                     
                           29.
                        
                        
                           EN 302 480 V2.1.2
                           Orlaivyje esančios mobiliojo ryšio (MCOBA) sistemos. Darnusis standartas, apimantis Direktyvos 2014/53/ES 3.2 straipsnio esminius reikalavimus
                        
                        
                           2023 m. rugsėjo 29 d.
                        
                     
                           30.
                        
                        
                           EN 302 567 V1.2.1
                           Plačiajuostės radijo ryšio prieigos tinklai. 60 GHz dažnio gigabitinių daugkartinės prieigos belaidžių ir (arba) vietinio radijo ryšio tinklų sistemos. Darnusis Europos standartas, apimantis Direktyvos 1999/5/EB 3.2 straipsnio esminius reikalavimus
                        
                        
                           2023 m. rugsėjo 29 d.“